Olsenbanden og Dynamitt-Harry

Olsenbanden og Dynamitt-Harry er den andre filmen i serien om Olsenbanden. Filmen hadde premiere 10. august 1970 og ble regissert av Ove Kant. Filmen er den første med Dynamitt-Harry.

 Handling 
Olsenbanden er tilbake, og denne gangen bestemmer Egon seg for å bli lovlydig. Istedenfor å gjøre store pengekupp, bestemmer Olsenbanden seg for å begynne å jobbe som hederlige samfunnsborgere, men når Norges Bank ranes og de tre tidligere forbryterne får skylden, må de bare ta på seg hattene og vise at de er uskyldige. 

 Trivia 
Basse kalles Birger i denne filmen, mens i den første filmen Olsen-Banden er han den mellomste, og det er storebroren som heter Birger.

Denne filmen skiller seg fra de øvrige filmene på flere måter. Først og fremst fordi banden i denne filmen ikke begår noen forbrytelser, men derimot jakter forbrytere for å renvaske seg selv.  

Det er også den eneste filmen som har en engelsktalende hovedskurk, som sammen med sin karikerte gangsterbande (med svarte hatter, hvite frakker, solbriller og gevær i instrumentkasser) fremstår som en sterk parodi på typiske gangsterstereotypier man finner i tegneserier og gamle filmer. 

Dette er også en av totalt to filmer i serien som ikke er regissert av Knut Bohwim. Den andre er Olsenbandens siste bedrifter fra 1975, som er regissert av Knut Andersen. Disse to filmene skiller seg også fra de øvrige ved at Egon forsvinner i en annen retning når han kommer ut fra Botsen i starten, til tross for at Benny og Kjell står og venter der de pleier. I denne filmen er det bare for et øyeblikk, da han skal hente sin nye flamme, Bodil Hansen.

Det er første gang det velkjente Olsenbanden-temaet brukes i en norsk film. I den første første filmen ble det brukt musikk komponert spesifikt for den norske filmatiseringen, men fra og med denne filmen tok man i bruk kjenningsmelodien fra de danske filmene, som også endte med å bli kjenningsmelodien for alle de senere norske.

 Rolleliste 
 Rolle  Skuespiller  Egon Olsen  Arve Opsahl Kjell Jensen  Carsten Byhring Benny Fransen  Sverre Holm Dynamitt-Harry  Harald Heide-Steen jr. Bodil Hansen  Kari Simonsen Kriminalbetjent Hermansen  Sverre Wilberg Kriminalsjefen  Georg Richter Kaféverten  Willie Hoel Birger  Pål Johannessen Serafino Motserella  Andy Andersen Vaktmann i statsbanken  Dan Fosse Vedlikeholdsinspektøren  Birger Løvaas Gangster - "The man with the cello case"  Erik Johannessen Gangster i skjorteermene  Jon Berle Bryggeriformann  Frode Birkeland Bryggeri-direktøren  Ola Isene Harrys læregutt  Ulf Wengård Bankraner  Knut Bohwim Bankkasserer  Truls Olsen Politisjåfør  Trond Schea Gatepike  Kari-Laila Thorsen Valborg Jensen  Aud Schønemann

 Eksterne lenker 


Kategori:Olsenbanden
Kategori:Filmer fra 1970
Kategori:Norske filmer fra 1970-årene
Kategori:Norske krimkomedier
Kategori:Norske nyinnspillinger
Kategori:Norskspråklige filmer
Kategori:Filmer lagt til Oslo